หนองคาย วันหยุดยาวปีใหม่แห่เที่ยวสกายวอล์คคึกคัก
บรรยากาศการท่องเที่ยววันหยุดยาวช่วงเทศกาลปีใหม่ที่จังหวัดหนองคายคึกคัก นักท่องเที่ยวส่วนใหญ่มาท่องเที่ยวกันเป็นครอบครัว มาเป็นกลุ่มญาติและกลุ่มเพื่อน แห่เที่ยวสกายวอล์ค ที่วัดผาตากเสื้อ อำเภอสังคม จุดชมวิวกระจกใสแห่งแรกของประเทศไทย กันตั้งแต่เช้าและตลอดทั้งวัน บรรยากาศการท่องเที่ยวจังหวัดหนองคายในวันหยุดยาวช่วงเทศกาลปีใหม่ คึกคักตั้งแต่เช้า นักท่องเที่ยวทั้งชาวไทยและชาวต่างประเทศ เดินทางเข้ามาท่องเที่ยวตามสถานที่ท่องเที่ยวต่างๆ ในจังหวัดหนองคายจุดท่องเที่ยวที่นักท่องเที่ยวเดินทางมาท่องเที่ยวในจังหวัดหนองคาย เป็นจำนวนมากอีกจุดหนึ่งคือ สกายวอล์ค ที่วัดผาตากเสื้อ ตำบลผาตั้ง อำเภอสังคม จังหวัดหนองคาย จุดชมวิวกระจกใสแห่งแรกของประเทศไทย ซึ่งวันนี้มีนักท่องเที่ยวส่วนใหญ่พากันมาเป็นครอบครัว มาเป็นกลุ่มญาติและกลุ่มเพื่อนๆ โดยได้เดินทางมาท่องเที่ยวที่สกายวอล์คกันตั้งแต่เช้าและตลอดทั้งวัน ต่างชมทัศนียภาพ 2 ฝั่งโขงไทย -ลาวมุมสูงที่สวยงามและได้ถ่ายรูปเป็นที่ระลึกบนสกายวอล์คที่มีฉากหลังเป็นวิวมุมสูงสองประเทศไทย-ลาวกันสำหรับสกายวอล์ค แห่งนี้ได้เปิดให้นักท่องเที่ยวได้ขึ้นชม อย่างเป็นทางการเมื่อวันที่ 6  เมษายน  2559  เปิดให้ชมตั้งแต่เวลา 09.30 น. – 16.30 น.  ขณะนี้ถือเป็นแลนด์มาร์กสำคัญของจังหวัดหนองคาย มีนักท่องเที่ยวเดินทางมาสัมผัสแล้วมากกว่า 1 ล้านคน ซึ่งนักท่องเที่ยวที่เดินทางมาท่องเที่ยวในจังหวัดหนองคาย  ส่วนใหญ่จะต้องเดินทางมาสัมผัสสกายวอล์คแห่งนี้